**Základná škola s materskou školou, Maurerova 14, Krompachy**

**Výzva na predkladanie ponúk**

zákazka postupom podľa § 117 „zákazka s nízkou hodnotou“ v súlade so zákonom

č. 343/2015 Z. z. o verejnom obstarávaní v znení neskorších predpisov

**1.Identifikácia verejného obstarávateľa**

Názov: Základná škola s materskou školou

So sídlom : Maurerova 14, Krompachy

Zastúpená : Mgr. Dagmar Lučanská

IČO : 42248795

DIČ: 2023579107

Email: zs@zsmaurokrompachy.sk

**2. Názov predmetu obstarávania: „Hovädzie mäso, bravčové mäso a mäsové výrobky“**

**3. Druh zákazky: Tovar**

**4. Spoločný slovník obstarávania (CPV):**

 15113000-3 - Bravčové mäso

 15111100-0 - Hovädzie mäso

 15111200-1 - Teľacie mäso

 15130000-8 - Mäsové výrobky

**5. Miesto dodania: ZŠ s MŠ, Zariadenie školského stravovania, Maurerova 14, Krompachy**

**6. Opis predmetu zákazky:**  **Hovädzie mäso, bravčové mäso a mäsové výrobky**

Špecifikácia predmetu zákazky

1. Predmetom zákazky je nákup a dodávka čerstvého opracovaného mäsa a mäsových výrobkov. Tovar musí byť dodaný nepoškodený v zdravom a čerstvom stave v najvyššej kvalite a s vysledovateľnosťou pôvodu podľa požiadavky verejného obstarávateľa v súlade s platnou legislatívnou SR a EÚ. Súčasťou predmetu zákazky sú aj súvisiace služby spojené s dopravou na miesto dodania, naložením a vyložením dodávaného tovaru do skladu na miesto určenia. Množstvá jednotlivých druhov tovaru budú upresnené pravidelnými objednávkami. Druhová skladba jednotlivých položiek predmetu zákazky je podrobne uvedená v prílohe týchto súťažných podkladov.

2. Predmet zákazky musí spĺňať všetky zákonom stanovené normy pre daný predmet zákazky, musí byť prvej akostnej triedy a musí spĺňať všetky požiadavky na zdravotne nezávadný tovar.

Minimálne požiadavky na predmet zákazy:

**Hovädzie mäso, bravčové mäso a mäsové výrobky**

Verejný obstarávateľ pri dodávke mäsa a mäsových výrobkov postupuje v súlade s Uznesením vlády Slovenskej republiky č. 168 zo dňa 4. mája 2016 k Zásadám pre zvýšenie bezpečnosti a kvality nakupovaných surovín pre hromadné stravovanie a tak uplatňuje zásadu: „**podporiť spotrebu slovenských poľnohospodárskych a potravinárskych výrobkov prostredníctvom štátnych a verejných inštitúcií formou ich prioritného nákupu pre zabezpečenie stravovania“.**

Mäso musí byť dodávané voľné, čerstvé . Kvalita čerstvosti dodávaného mäsa nesmie javiť znaky:

* po rozmrazení alebo zmrazení
* obsahovať vodu, mastné alebo krvavé časti
* cudzieho zápachu

 V prípade, ak víťazný uchádzač na základe čiastkovej objednávky dodá mrazené alebo rozmrazené mäso, **bude sa táto skutočnosť považovať za hrubé porušenie zmluvy.**

 Vysledovateľný pôvod mäsa :

* Hovädzie mäso na dodacom liste bude označené referenčným číslom a údajom o krajine, kde bolo zviera narodené, chované a zabité na deklarovanom bitúnku. Nesplnenie povinnosti sa považuje za hrubé porušenie zmluvných podmienok.
* Bravčové mäso na dodacom liste bude označené kódom dodávky a údajom o krajine, kde bolo zviera chované a zabité na deklarovanom bitúnku. Nesplnenie povinnosti sa považuje za hrubé porušenie zmluvných podmienok.

 Verejný obstarávateľ od uchádzačov požaduje pre predmetnú časť verejného obstarávania čerstvé opracované mäsoa mäsové výrobkypovinnosť dodávať predmet zákazky najvyššej kvality a plniť požiadavky stanovené legislatívou aj pre  označovanie nebaleného tovaru.

 Keďže ide o komoditu, ktorá je určená na predaj bez balenia - „nebalené mäso“, víťazný uchádzač pri každom dodaní mäsa na dodacom liste (faktúre) uvedie minimálne tieto údaje:

* názov potraviny,
* údaj podľa osobitného predpisu, ktorý sa uvádza za slovom „Obsahuje:“,
* netto množstvo podľa osobitného predpisu,
* dátum minimálnej trvanlivosti alebo dátum spotreby, počas ktorej si mäso udržiava svoje úžitkové vlastnosti.

**7. Predpokladaná hodnota zákazky bez DPH: 27 650,80 bez DPH**

**8. Obhliadka miesta dodania predmetu zákazky:** Nevyžaduje sa.

**9. S úspešným uchádzačom bude uzatvorená:** Rámcová dohoda na dobu 24 mesiacov

9.1 Návrh rámcovej dohody tvorí prílohu č. 3 k tejto výzve. Do návrhu rámcovej dohody doplní uchádzač svoje identifikačné údaje a cenu za predmet zákazky a podpíše ho oprávnená osoba uchádzača.

9.2 Verejný obstarávateľ si v nadväznosti na ustanovenia § 57 ZVO vyhradzuje právo zrušiť použitý spôsob zadávania zákazky, nepristúpiť k podpísaniu rámcovej dohody, a to bez finančných nárokov všetkých strán a ďalej postupovať v súlade s platným zákonom o verejnom obstarávaní.

9.3 Rámcová dohoda nesmie byť podľa § 56 ods. 1 ZVO v rozpore s týmito súťažnými podkladmi a s ponukou predloženou úspešným uchádzačom alebo uchádzačmi.

**10.** **Trvanie zmluvy alebo lehota dodania:**

**Doba trvania rámcovej dohody:** 24 mesiacov.

**Termín dodania predmetu zákazky:** v súlade s čiastkovými objednávkami.

Uchádzač sa zaväzuje dodávať verejnému obstarávateľovi tovar priebežne počas platnosti a účinnosti Rámcovej dohody do miesta dodania tovaru v lehote najneskôr do 24 hodín od doručenia objednávky na základe rozhodnutia zodpovednej osoby, ktoré uvedie v čiastkovej písomnej alebo telefonickej objednávke, termín a čas doručenia tovaru.

Tovar bude dodávaný na základe čiastkových objednávok, ktoré budú obsahovať špecifikáciu, množstvo, druh tovaru, požadované miesto a lehotu plnenia, tak aby bola zabezpečená kvalita tovaru z hľadiska záruky, druhu výrobku a počtu stravujúcich sa žiakov a personálu.

**11. Platobné podmienky:**

11.1 Zákazka bude financovaná:

Prostredníctvom finančných prostriedkov verejného obstarávateľa. Cenu čiastkových objednávok uhradí verejný obstarávateľ úspešnému uchádzačovi bezhotovostným platobným stykom. Verejný obstarávateľ neposkytuje preddavok, ani zálohovú platbu.

11.2 Vlastná platba bude realizovaná:

Uchádzač vystaví faktúru, splatnosť faktúry je do 30 dní odo dňa jej doručenia objednávateľovi. Faktúra musí obsahovať všetky náležitosti daňového dokladu, špecifikáciu predmetu plnenia podľa čiastkovej objednávky a špecifikáciu fakturovanej sumy. Uchádzačom navrhovaná cena bude vyjadrená v EUR.

**12.** **Lehota viazanosti ponuky**

12.1 Uchádzač je svojou ponukou viazaný od uplynutia lehoty na predkladanie ponúk až do uplynutia lehoty stanovenej verejným obstarávateľom t. j. **3 mesiace**

**13.** **Jazyk ponuky**

13.1 Ponuka sa predkladá v slovenskom jazyku.

13.2 Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť úradne preložené do štátneho (slovenského) jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**14. Kritériom na vyhodnotenie ponúk bude:**

Verejný obstarávateľ vyhodnocuje ponuky na základe objektívnych kritérií na vyhodnotenie ponúk, ktoré súvisia s predmetom zákazky, s cieľom určiť ekonomicky najvýhodnejšiu ponuku. Verejným obstarávateľom určené kritériá sú nediskriminačné a  podporujú hospodársku súťaž. Ponuky uchádzačov sa budú vyhodnocovať na základe **najnižšej ceny** v súlade s § 44 ods. 3 písm. c) zákona o verejnom obstarávaní.

14.1 **Kritérium - zmluvná cena celkom v Eur s DPH**

14.2 **Spôsob vyhodnotenia ponúk**

a. Úspešným uchádzačom sa stane ten uchádzač, ktorý predloží najnižšiu zmluvnú cenu celkom s DPH. Poradie ostatných uchádzačov sa určí podľa ceny vzostupne od 1 po „3“, pričom „3“ je číslo zodpovedajúce počtu vyhodnocovaných ponúk.

b. Ostatné ponuky budú vyhodnotené ako neúspešné.

c. Do hodnotenia ponúk budú zaradené len také ponuky, ktoré splnili všetky požiadavky uvedené vo výzve na predkladanie ponúk, čo sa však netýka formálnych nedostatkov.

**15. Verejný obstarávateľ požaduje predloženie týchto dokladov/dokumentov:**

Informácie a formálne náležitosti nevyhnutné na splnenie podmienok účasti týkajúce sa osobného postavenia

1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky.

**Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

1. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, **túto skutočnosť si overí verejný obstarávateľ sám na webovej stránke Úradu pre verejné obstarávanie.** V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
2. Verejný obstarávateľ **nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).**
3. Doklad o správnej výrobnej praxi, správnej hygienickej praxi: **HACCP** Systém analýzy rizika a stanovenia kritických kontrolných bodov vo výrobe. Zo zákona o potravinách č. 152/1995 a jeho neskorších noviel, ako aj Potravinového kódexu SR vyplýva povinnosť pre všetkých výrobcov a osoby, ktoré manipulujú alebo uvádzajú potraviny do obehu, vypracovať a zaviesť do praxe Správnu výrobnú prax a systém zabezpečenia kontroly hygieny potravín HACCP. Cieľom je zabezpečiť optimalizáciu výroby potravín, pochutín a nápojov, uspokojenie výživových potrieb ľudského organizmu a minimalizáciu zdravotných rizík.
4. Platné osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR alebo platnej legislatívy. V prípade, ak dodávka tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky. Z predložených potvrdení musí byť zrejmé, že prevádzka uchádzača spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie.

**16. Požadovaný spôsob určenia ceny v cenovej ponuke:**

16.1 Uchádzačom navrhovaná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.

16.2 Navrhovaná cena musí byť špecifikovaná ako maximálna a pevne daná. Cena sa nesmie meniť počas doby dodania predmetu zákazky. Akékoľvek zmeny sa môžu robiť len na základe písomnej dohody oboch zmluvných strán.

16.3 Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:

- navrhovaná celková zmluvná cena bez DPH,

- výška a sadzba DPH,

- navrhovaná celková zmluvná cena vrátane DPH.

Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.

16.4 Uchádzačom navrhovaná cena musí byť vyjadrená v eurách. Navrhovanú zmluvnú cenu je potrebné určiť najviac na 2 desatinné miesta.

**17. Obsah ponuky uchádzača:**

15.1 Vyplnené a podpísané Identifikačné údaje uchádzača, Príloha č. 1

15.2 Vyplnený a podpísaný Návrh na plnenie kritérií *(cenová ponuka)*, Príloha č. 2

15.3 Doplnený a podpísaný návrh Rámcovej dohody, Príloha č. 3

15.4 Vyplnené a podpísané Vyhlásenie uchádzača, Príloha č. 4

Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**18. Lehota na predkladanie ponúk: 15.6.2020** do **26.6.2020 do 12,00 hod.**

 **19. Miesto a spôsob predloženia ponúk**

Ponuka predložená v **elektronickej podobe**

Ponuka je doručená na emailovú adresu: hospodar@zsmaurokrompachy.sk

Do predmetu e-mailu treba uviesť heslo: **„CENOVÁ PONUKA – Hovädzie mäso, bravčové mäso a mäsové výrobky“**

Predložením ponuky musí byť uchádzačom predložená dokumentácia v rozsahu:

Príloha č. 1 – Identifikačné údaje uchádzača

Príloha č. 2 - Návrh na plnenie kritérií (súťažná ponuka)

Príloha č. 3 – Rámcová dohoda (návrh)

Príloha č. 4 – Vyhlásenie uchádzača,

podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne oskenované (scan) a doručené v lehote na predkladanie ponúk na vyššie uvedené mailové adresy.

**20. Doplňujúce informácie**

20.1 Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.

20.2 Všetkým uchádzačom, ktorí predložili ponuku v lehote predkladania ponúk, bude zaslané oznámenie o výsledku vyhodnotenia ponúk.

20.3 Vprípade, ak úspešných uchádzač odstúpi od svojej ponuky, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

20.4 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

20.5 Verejný obstarávateľ môže zrušiť použitý postup verejného obstarávania z nasledovných dôvodov:

a) nebude predložená ani jedna ponuka,

b) ani jeden uchádzač nesplní podmienky účasti,

c) ani jedna z predložených ponúk nebude zodpovedať požiadavkám určeným v tejto výzve

d) všetky ponuky uchádzačov budú mať vyššiu cenu ako je predpokladaná hodnota zákazky určená verejným obstarávateľom

e) zmenia sa okolnosti, za ktorých sa toto verejné obstarávanie vyhlásilo

V Krompachoch, dňa 9. 6. 2020

 **Mgr. Dagmar Lučanská**

 **riaditeľka školy**

**Prílohy:**

Príloha č. 1 – Identifikačné údaje uchádzača

Príloha č. 2 - Návrh na plnenie kritérií (cenová ponuka)

Príloha č. 3 – Rámcová dohoda (návrh)

Príloha č. 4 – Vyhlásenie uchádzača

Základná škola s materskou školou, Maurerova 14, Krompachy

Príloha č. 1

|  |
| --- |
| **Identifikačné údaje uchádzača****Názov zákazky: „Hovädzie mäso, bravčové mäso a mäsové výrobky“** |
| Obchodný názov spoločnosti:  |   |
| Sídlo alebo miesto podnikania:  |  |
| Ulica, číslo sídla: |   |
| PSČ: |   |
| Mesto: |   |
| Štát: |   |
| Štatutárny zástupca: |   |
| Meno, priezvisko, titul: |   |
| Telefón: |   |
| E-mail: |   |
| Internetová adresa: |   |
| Všeobecné identifikačné údaje:  |   |
| IČO:  |   |
| IČ DPH: |   |
| DIČ: |   |
| IBAN: |   |
| Banková inštitúcia: |   |
| Kontaktná osoba: |   |
| Meno, priezvisko, titul:   |   |
| E-mail: |   |

V ..................................., dňa ...................

 ................................................................

 podpis a pečiatka uchádzača, resp. osoby oprávnenej konať za uchádzača

Základná škola s materskou školou, Maurerova 14, Krompachy

Príloha č. 2

**Návrh na plnenie kritérií (súťažná ponuka)**

|  |  |  |  |  |
| --- | --- | --- | --- | --- |
| **Skupiny potravín** | **Predpokladané množstvo na 24 mesiacov (2020 - 2022)**  | **Jedn.cena bez DPH** | **Spolu cena bez DPH** | **Spolu cena s DPH** |
| **3.** | ***Hovädzie mäso, bravčové mäso a mäsové výrobky*** | **Merná jed.** | **Množstvo** |
| 1 | Hovädzie mäso zadné bez kostí býk orech kuchynská úprava | kg | 1 000 |   | 0,00 | 0,00 |
| 2 | Hovädzie mäso predné bez kostí býk krk kuchynská úprava | kg | 60 |   | 0,00 | 0,00 |
| 3 | Teľacie plece bez kosti kuchynská úprava | kg | 150 |   | 0,00 | 0,00 |
| 4 | Teľacie mäso stehno bez kosti kuchynská úprava | kg | 300 |   | 0,00 | 0,00 |
| 5 | Hovädzie predné b.k. (plece) | kg | 60 |   | 0,00 | 0,00 |
| 6 | Bravčové karé bez kostí kuchynská úprava bez retiazky | kg | 500 |   | 0,00 | 0,00 |
| 7 | Bravčové plece bez kostí orech kuchynská úprava | kg | 600 |   | 0,00 | 0,00 |
| 8 | Bravčová krkovička bez kostí kuchynská úprava | kg | 60 |   | 0,00 | 0,00 |
| 9 | Bravčové stehno bez kostí kuchynská úprava | kg | 1 400 |   | 0,00 | 0,00 |
| 10 | Bravčová krkovička údená bez kosti minimálne 98 % mäsa | kg | 30 |   | 0,00 | 0,00 |
| 11 | Údená bravčová klobása domáca, min. 90 % podiel bravč. pleca a 10% hovädz. mäsa, 1 ks/15 dkg | kg | 120 |   | 0,00 | 0,00 |
| 12 | Párky bratislavské minimálne 70% podiel bravčového a hovädzieho mäsa | kg | 40 |   | 0,00 | 0,00 |
| 13 | Párky Zipser | kg | 60 |   | 0,00 | 0,00 |
| 14 | Párky spišské  | kg | 60 |   | 0,00 | 0,00 |
| 15 | Saláma šunková minimálne 65 % podiel bravčového a hovädzieho mäsa | kg | 140 |   | 0,00 | 0,00 |
| 16 | Dusená bravčová šunka výberová minimálne 90% podiel bravčového stehna | kg | 5 |   | 0,00 | 0,00 |
| 17 | Kuracia šunka minimálne 80% obsah mäsa | kg | 5 |   | 0,00 | 0,00 |
| 18 | Údená slanina bez kože, minimálna výška 4,5 cm | kg | 100 |   | 0,00 | 0,00 |
|  | **Spolu** |  |   |   | **0,00** | **0,00** |

Príloha č. 3

**Rámcová dohoda**

„**Hovädzie mäso, bravčové mäso a mäsové výrobky**“

(ďalej len „zmluva“)

uzatvorená podľa § 269 ods. 2 a § 409 Obchodného zákonníka, zákon č. 513/1991 Zb.

v znení neskorších predpisov medzi týmito zmluvnými stranami

**kupujúci**:

Názov: Základná škola s materskou školou

So sídlom: Maurerova 14, Krompachy

Zastúpená: Mgr. Dagmar Lučanskou, riaditeľkou školy

IČO: 42248795

DIČ: 20236579107

Email: zs@zsmaurokrompachy.sk

(ďalej aj len ako „**Kupujúci**“)

a

**predávajúci**:

Obchodné meno:

Sídlo:

IČO:

DIČ:

IČ DPH:

obchodná spoločnosť je zapísaná v OR ......

Oddiel: .... vložka č. .....

Menom spoločnosti koná:

Bankové spojenie:

IBAN:

BIC:

Kontaktná osoba:

Tel.:

Mobil:

E-mail:

(ďalej aj len ako „**Predávajúci**“)

Podkladom pre uzavretie tejto zmluvy je výsledok verejného obstarávania podľa zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky „**Hovädzie mäso, bravčové mäso a mäsové výrobky**“, ktorej víťazom sa stal predávajúci.

**Článok č. I**

**Predmet zmluvy**

1.1 Účelom tejto zmluvy je ustanoviť rámcové zmluvné podmienky pre uzatváranie čiastkových objednávok (ďalej len „objednávok“) medzi predávajúcim a kupujúcim, s cieľom zabezpečiť opakovanú a kontinuálnu dodávku potravín pre Zariadenie školského stravovania Základnej školy s materskou školou, Maurerova 14, Krompachy v závislosti od požiadaviek a potrieb kupujúceho, za podmienok ustanovených touto zmluvou a jednotlivými objednávkami.

1.2 Vzájomné práva a povinnosti zmluvných strán sa budú riadiť ustanoveniami tejto zmluvy, pokiaľ objednávka uzavretá medzi zmluvnými stranami na základe a v rozsahu tejto zmluvy neustanoví inak.

1.3 Predmetom tejto zmluvy je záväzok predávajúceho počas platnosti a účinnosti tejto zmluvy riadne a včas dodávať kupujúcemu tovar špecifikovaný v Prílohe č. 1 „ Zoznam tovaru – **Hovädzie mäso, bravčové mäso a mäsové výrobky**“ tejto zmluvy (ďalej len „tovar“).

1.4 Kupujúci pri realizácii dodávok tovaru predávajúcim bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti, aký čas zostáva do dátumu spotreby resp. dátumu minimálnej trvanlivosti.

1.5 V prípade ak predávajúci poruší zásadu čerstvosti a kvality dodaného tovaru, kupujúci tento nepreberie a bude to považovať za hrubé porušenie zmluvy.

1.6 V prípade bezproblémového dodania tovaru predávajúcim sa kupujúci zaväzuje riadne a včas dodaný tovar od predávajúceho prevziať a zaplatiť predávajúcemu kúpnu cenu, určenú v súlade s čl. IV. tejto zmluvy.

1.7 Kupujúci je oprávnený v  objednávke objednať aj taký tovar, ktorý nie je uvedené v Prílohe č. 1 k tejto zmluve alebo iný druh tovaru na základe zmenených požiadaviek na výživové a nutričné hodnoty stravy pre klientov.

1.8 Predávajúci sa zaväzuje počas celého trvania tejto zmluvy mať v obchodnej ponuke a k dispozícii pre kupujúceho celý sortiment tovaru podľa Prílohy č. 1 tejto zmluvy.

1.9 Zmluvné strany sa dohodli, že rozsah a množstvo tovaru uvedené v Prílohe č.1 k tejto zmluve je len orientačné a skutočne odobrané množstvo sa bude odvíjať od skutočných potrieb kupujúceho po dobu trvania tejto zmluvy.

1.10 Predávajúci sa touto zmluvou zaväzuje dodávať tovar, ktorý musí spĺňať všetky zákonom stanovené normy a musí byť 1. akostnej triedy. Predávajúci bude všetky plnenia tejto zmluvy vykonávať v súlade s príslušnými právnymi predpismi a štandardmi kvality uplatňujúcimi sa v danej oblasti.

**Článok č. II.**

**Dodacie podmienky**

2.1 Predávajúci sa zaväzuje dodávať kupujúcemu tovar podľa článku I. tejto zmluvy priebežne počas platnosti tejto zmluvy do miesta dodania tovaru na základe rozhodnutia zodpovednej osoby, ktoré uvedie v čiastkovej písomnej alebo telefonickej objednávke, termín a čas doručenia tovaru. Spolu s tovarom bude doručený dodací list.

2.2 Tovar bude dodávaný na základe objednávok vystavených zodpovednou osobou kupujúceho, ktoré budú obsahovať množstvo, druh tovaru, požadované miesto dodania a lehotu plnenia. Kupujúci môže požadované dodávky objednať formou telefonickej objednávky. V prípade oneskorenia predložených objednávok predávajúci nemôže byť sankcionovaný za neúplné, oneskorené dodanie tovaru.

2.3 Súčasťou záväzku predávajúceho podľa tejto zmluvy sú aj služby spojené s dodaním tovaru, t. j. zabezpečenie kompletizácie tovaru, balenie tovaru, jeho doprava a vyloženie v mieste plnenia.

2.4 Dopravu predmetu kúpy na miesto dodania, určené kupujúcim v objednávke, zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

2.5 Na tento účel predávajúci vlastní platné osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR. V prípade, ak dodávka tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky. Z predložených potvrdení musí byť zrejmé, že prevádzka uchádzača spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie.

**Článok č. III.**

**Kúpna cena**

3.1 Kúpna cena je stanovená podľa zákona NR SR 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

3.2 Kúpna cena tovaru bez DPH ....................................

Výška DPH ....................................

Kúpna cena tovaru s DPH ......................................

Kúpna cena je stanovená vrátane DPH, obalu, dopravy do miesta plnenia, cla, dovoznej prirážky a ďalších nákladov spojených s dodávkou tovaru na miesto určenia.

3.3 Cenu tovaru je možné meniť písomnou dohodou zmluvných strán, ak dôjde k zmene zákonných podmienok pre výpočet DPH a iných administratívnych opatrení štátu.

3.4 V prípade, ak sa po uzatvorení zmluvy preukáže, že na relevantnom trhu existuje cena (ďalej tiež ako "nižšia cena") za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa predávajúci poskytnúť kupujúcemu pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

3.5 Kupujúci sa zaväzuje predávajúcemu zvýšiť jednotkové ceny počas trvania zmluvy v prípade ak Ministerstvo pôdohospodárstva a rozvoja vidieka SR na Pôdohospodárskej platobnej agentúry [www.apa.sk](http://www.apa.sk) v časti Agrárne trhové informácie Slovenska (ATIS) dva krát po sebe zverejní zvýšenie ceny danej potraviny. Kupujúci bude porovnávať zvýšenie ceny predávajúceho na konkrétny druh potraviny s priemernou cenou potraviny, ktorá je zverejnená na [www.apa.sk](http://www.apa.sk) .

**Článok č. IV.**

**Platobné podmienky**

4.1 Predmetom fakturácie bude len skutočne objednaný, dodaný a kupujúcim prebraný druh tovaru podľa nevyhnutnej potreby kupujúceho počas trvania zmluvy.

4.2 Kúpna cena je splatná na základe faktúry, ktorá bude kupujúcemu odovzdaná súčasne s predmetom plnenia. Faktúry musia obsahovať náležitosti daňového dokladu a špecifikáciu ceny, povinnou prílohou faktúry je dodací list skutočne prebraného tovaru kupujúcim. Lehota splatnosti faktúry je do 30 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.

4.3 V prípade, ak faktúra nebude obsahovať všetky náležitosti daňového dokladu alebo bude absentovať dodací list, kupujúci je oprávnený vrátiť ju predávajúcemu do dátumu splatnosti s tým, že prestane plynúť lehota splatnosti faktúry. Predávajúci je povinný faktúru podľa charakteru nedostatku opraviť alebo vystaviť novú. Na opravenej alebo novej faktúre vyznačí nový dátum splatnosti faktúry.

**Článok č. V.**

**Možnosť odmietnutia tovaru**

5.1 Kupujúci si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného v objednávke, pokiaľ sa zmluvné strany nedohodnú inak. V prípade ak predávajúci poruší zásadu kvality dodaného tovaru, kupujúci tento nepreberie a bude to považovať za hrubé porušenie zmluvy.

**Článok č. VI.**

**Zodpovednosť za vady a akosť tovarov**

6.1 Predávajúci zodpovedá za to, že dodaný tovar je spôsobilý na uvedenie na trh a spĺňa kvalitatívne požiadavky, ktoré sú stanovené všeobecne záväznými právnymi predpismi, ako i normami a požiadavkami predpisov Európskej únie pre potraviny. Predávajúci sa zaväzuje, že dodávaný tovar bude zodpovedať zákonu číslo 152/1995 Z.z. o potravinách v znení neskorších predpisov a Vyhláškam v súlade s Potravinovým kódexom SR.

6.2 Predávajúci je povinný dodať kupujúcemu tovar v množstve a akosti podľa podmienok tejto zmluvy a konkrétnej objednávky, ktorý je spôsobilý na užívanie na dojednaný účel. V prípade, ak sa tak nestane a tovar má vady, kupujúci si vyhradzuje právo neprevziať tovar so zjavnými vadami. Prípadné skryté vady alebo zjavné vady dodaného tovaru nezistené pri preberaní tovaru, kupujúci písomne oznámi predávajúcemu bez zbytočného odkladu po ich zistení, najneskôr do uplynutia záručnej doby - Záručná doba stanovená výrobcom bude vyznačená na obaloch tovaru alebo pri nebalenom tovare na dodacom liste.

6.3 Predávajúci zaručuje, že ním dodaný tovar bude mať požadovanú akosť po celú dobu minimálnej trvanlivosti platnej pre jednotlivé druhy tovarov, ktorá je dĺžkou záručnej doby poskytovanej výrobcom.

6.4 Ak kupujúci zistí zjavné vady pri dodaní tovaru vrátane vád súvisiacich s kvalitou tovaru, má právo ho odmietnuť t.j. neprevziať, a to v takom množstve a rozsahu, na aké sa táto vada vzťahuje, tým, že si voči predávajúcemu uplatní reklamáciu ihneď i s odôvodnením.

6.5 Kupujúci má nárok na dodanie chýbajúcej časti alebo chýbajúceho množstva tovaru na dodanie náhradného tovaru a to najneskôr do 30 minút od zistenia tejto skutočnosti a neprevzatia pôvodnej dodávky tovaru.

6.6 Predávajúci je povinný vysporiadať reklamáciu vád zjavných a vád akosti ihneď. Reklamáciu skrytých vád tovaru je predávajúci povinný vysporiadať do 24 hodín odo dňa prijatia reklamácie.

6.7 Predávajúci je povinný písomne sa vyjadriť k reklamácii najneskôr do 3 dní po jej doručení. Ak sa v tejto lehote nevyjadrí, znamená to, že súhlasí s opodstatnenosťou reklamácie.

6.8 V ostatných prípadoch, neupravených touto zmluvou, sa budú zmluvné strany riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

**Článok č. VII.**

**Sankcie**

7.1 Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu, je kupujúci oprávnený uplatniť voči predávajúcemu zmluvnú pokutu vo výške 200 Eur za každé jedno porušenie. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo na užívanie tovaru, alebo iných dokladov, ktoré je predávajúci povinný predložiť kupujúcemu podľa tejto zmluvy.

7.2 V prípade omeškania kupujúceho s uhradením faktúry, je predávajúci oprávnený účtovať kupujúcemu zmluvnú pokutu vo výške 0,05 % z dlžnej sumy za každý deň omeškania.

7.3 Zaplatenie zmluvnej pokuty nezbavuje predávajúceho povinnosti dodať tovar alebo doklady podľa tejto zmluvy.

7.4 Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.

7.5 Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla. Zodpovednosť za škodu sa bude riadiť podľa príslušných ustanovení Obchodného zákonníka. Pre účely tejto zmluvy sa škodou rozumejú aj náklady kupujúceho na zabezpečenie rovnakého alebo porovnateľného tovaru u iného predávajúceho v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho.

**Článok č. VIII.**

**Doba platnosti a skončenie zmluvy**

8.1 Zmluva sa uzatvára na dobu určitú a to na 24 mesiacov odo dňa nadobudnutia jej účinnosti alebo do vyčerpania kúpnej ceny, podľa toho, ktorá skutočnosť nastane skôr. Opakované plnenie bude zabezpečované na základe čiastkových objednávok.

8.2 Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle kupujúceho v zmysle Občianskeho zákonníka v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

8.3 Každá zo zmluvných strán môže zmluvu kedykoľvek vypovedať bez udania dôvodu, a to písomnou výpoveďou riadne doručenou druhej zmluvnej strane. Výpovedná lehota je trojmesačná a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

8.4 Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Strany sa dohodli za podstatné porušenie povinností považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť strany je vylúčená v prípadoch zásahu vyššej moci.

8.5 Kupujúci je oprávnený odstúpiť od tejto zmluvy aj v prípade, ak predávajúci vstúpil do likvidácie, na jeho majetok bol vyhlásený konkurz alebo povolené vyrovnanie, bol podaný návrh na vyhlásenie konkurzu na jeho majetok alebo na povolenie vyrovnania ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené a kupujúci zistí, že jeho Osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu predmetu zmluvy v zmysle Potravinového kódexu SR stratilo platnosť.

8.6 Odstúpenie od zmluvy nemá vplyv na nárok na náhradu škody vzniknutej porušením zmluvy a nároku na zmluvnú pokutu.

**Článok XI.**

**Záverečné ustanovenia**

9.1 Otázky a vzťahy, ktoré nie sú touto zmluvou osobitne upravené sa spravujú ustanoveniami Obchodného zákonníka a iných všeobecne záväzných právnych predpisov.

9.2 Túto Zmluvu je možné meniť a dopĺňať iba písomnými očíslovanými dodatkami na základe dohody zmluvných strán.

9.3 Táto zmluva bola vyhotovená v štyroch originálnych vyhotoveniach, z ktorých jedno je určené pre predávajúceho a tri pre kupujúceho.

9.4 Obe zmluvné strany prehlasujú, že si túto zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.

Príloha č. 1 Návrh na plnenie kritérií „**Hovädzie mäso, bravčové mäso a mäsové výrobky**“

V............................., dňa: ................................ V ............................, dňa: ..................................

 Kupujúci: Predávajúci:

Príloha č. 4

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača)

.......................................................................................................................................................

týmto vyhlasuje, že:

* je dôkladne oboznámený a súhlasí s podmienkami verejného obstarávania na predmet zákazky **„Hovädzie mäso, bravčové mäso a mäsové výrobky“**, ktoré sú určené vo výzve na predkladanie ponúk, jej prílohách a v iných dokumentoch poskytnutých verejným obstarávateľom v lehote na predkladanie ponúk;
* všetky predložené vyhlásenia, potvrdenia, doklady, dokumenty a údaje uvedené v ponuke sú pravdivé a úplné;
* nie je členom skupiny dodávateľov, ktorá ako iný uchádzač predkladá ponuku;
* všetkému, čo bolo uvedené vo výzve na predkladanie ponúk a jej prílohách porozumel, na to, čo nebolo jasné využil možnosť dorozumievania, a je si vedomý, že ak jeho ponuka nebude obsahovať všetky náležitosti požadované verejným obstarávateľom, bude vylúčená;
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;
* nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia;
* dáva písomný súhlas k tomu, že doklady, ktoré poskytuje v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov;
* dáva písomný súhlas so spracúvaním osobných údajov po dobu realizácie verejného obstarávania, realizácie zákazky a archivácie dokumentácie k verejnému obstarávaniu zákazky, v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov;
* v súvislosti s uvedeným postupom zadávania zákazky:
* nevyvíjal a nebude vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré by mohli viesť k zvýhodneniu jeho postavenia v súťaži,
* neposkytol a neposkytne akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* bude bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* dáva písomný súhlas k tomu, že jeho ponuka môže byť poskytnutá Úradu pre verejné obstarávanie, ku kontrole verejného obstarávania.

V ..................................., dňa ................

.............................................................

podpis a pečiatka uchádzača,

resp. osoby oprávnenej konať za uchádzača